

Jobprofil 
Distriktsleder i Hjemmeplejen
Organisatorisk placering
Distriktslederen er ansat i Hjemmeplejen under Center for Sundhed og Omsorg i Helsingør Kommune og refererer til hjemmeplejelederen.
Distriktslederen indgår i hjemmeplejens samlede ledergruppe og har ansvar for ledelse, drift, faglig kvalitet, medarbejdere, økonomi og udvikling i eget distrikt. 

Formål med stillingen
Distriktslederen sikrer, at borgerne modtager en fagligt velfunderet, sammenhængende og værdig indsats med udgangspunkt i Helsingør Kommunes serviceniveau, værdier og strategiske mål.
Distriktslederen skaber rammerne for høj faglig kvalitet, god trivsel, effektiv drift og tværgående samarbejde, samtidig med at medarbejdere og koordinationsfunktioner understøttes i at lykkes med kerneopgaven.

Ledelsesansvar
Distriktslederen udøver synlig, nærværende og tillidsbaseret ledelse og skaber retning for distriktets medarbejdere gennem klare forventninger, dialog og opfølgning.
Distriktslederen har ansvar for:
· Personaleledelse, herunder ansættelse, onboarding, trivsel, udvikling og fastholdelse.
· MUS, 1:1-samtaler, løn- og udviklingssamtaler.
· Håndtering af sygefravær, omsorgssamtaler og tjenstlige samtaler.
· Arbejdsmiljø, trivsel og konfliktforebyggelse.
· Ressourcestyring, kapacitetsplanlægning og vagtplanlægning.
· Økonomisk styring inden for det tildelte budget.
· Implementering af politiske beslutninger, strategier og organisatoriske forandringer.
· Aktiv deltagelse i hjemmeplejens samlede ledelse og udvikling


Fagligt ansvar
Distriktslederen sikrer faglig kvalitet og sammenhæng i borgerforløbene gennem tydelig ledelse af de faglige indsatser.
Distriktslederen:
· Sikrer overholdelse af gældende lovgivning, kvalitetsstandarder og serviceniveau.
· Understøtter implementering af nye arbejdsgange, procedurer og udviklingsinitiativer.
· Sikrer kompetenceudvikling og faglig sparring.
· Samarbejder med Forebyggelse og Visitation, myndighedsområdet samt øvrige interne og eksterne samarbejdspartnere.
· Skaber tydelige snitflader mellem distriktsledelse, koordinatorfunktioner og øvrige faglige funktioner.
· Sikrer en klar adskillelse mellem ledelsesmæssige og koordinerende/faglige opgaver.
· Understøtter tværfagligt samarbejde med fokus på borgernes samlede behov. 

Samarbejde og tværgående relationer
Distriktslederen bidrager aktivt til et stærkt samarbejde på tværs af organisationen.
Dette indebærer:
· Tydelig rollefordeling og forventningsafstemning mellem drift, understøttende funktioner og øvrige samarbejdspartnere.
· Kendskab til og anvendelse af støttefunktioner inden for HR, Økonomi, Arbejdsmiljø og Kvalitet & Projekter.
· Aktiv deltagelse i MED-systemet.
· Medvirken til at skabe fælles forståelse og nedbryde eventuelle "dem og os"-fortællinger mellem administrative og driftsnære funktioner.
· Bidrag til en kultur præget af respekt, tillid og fælles ansvar for kerneopgaven.





Kultur og værdier
Distriktslederen skal være rollemodel for Center for Sundhed og Omsorgs ledelsesværdier:
Nysgerrighed
Vi er åbne for nye perspektiver, lærer af erfaringer og søger løbende forbedringer.
Mod
Vi tager ansvar, træffer beslutninger og tør udfordre vante arbejdsgange.
Ordentlighed
Vi møder borgere, medarbejdere og samarbejdspartnere med respekt, troværdighed og professionalisme.

